̀ тя̀ сія̂, и́ноче, сря́щутъ, и ѡбря́щеши ре́вность и жела́ніе соверше́нства въ души́ твое́й, я́кѡ вожделѣ́ти вся́ку за́повѣдь бж҃ію испо́лнити, и нижѐ до пра́здна словесѐ па́дати и согрѣша́ти, и ни ѿ єди́нагѡ ѿ дре́внихъ святы́хъ ѿста́ти дѣя́ніемъ, и ра́зумомъ, и видѣ́ніемъ: зри́ши же себѐ возбраня́ема ѿ ѻ́тай сѣ́ющагѡ пле́велы печа́ли, и не ѡставля́етъ тя̀ взы́ти на толи́ку высоту̀ святы́ни, внегда̀ подмета́ти єму̀ по́мыслы печа́ли, и глаго́лати: не мо́щно тѝ посредѣ̀ мі́ра спасти́ся, и сохрани́ти вся̂ за́пѡвѣди бж҃ія безъ̑ ѡскудѣ́нія, тогда̀ ты̀ во єди́номъ сѣ́дъ углѣ̀, наединѣ̀ стягнѝ себѐ, и соберѝ по́мыслъ, и да́ждь бла́гъ совѣ́тъ душѝ твое́й, и рцы̀: вску́ю приско́рбна єсѝ, душѐ моя̀; и вску́ю смуща́еши мя̀; упова́й на бг҃а, я́кѡ исповѣ́мся єму̀, сп҃се́ніе лица̀ моегѡ̀ не дѣла̀ моя̂, но бг҃ъ мо́й є́сть